CELEX: 32010R0554
Language: da
Date: 2010-06-24 00:00:00
Title: Rådets forordning (EU) nr. 554/2010 af 24. juni 2010 om ændring af forordning (EF) nr. 2488/2000 om fortsat indefrysning af midler i forbindelse med Slobodan Milosevic og personer, der er knyttet til ham

25.6.2010   
            
            
               DA
            
            
               Den Europæiske Unions Tidende
            
            
               L 159/1
            
         RÅDETS FORORDNING (EU) Nr. 554/2010
   af 24. juni 2010
   om ændring af forordning (EF) nr. 2488/2000 om fortsat indefrysning af midler i forbindelse med Slobodan Milosevic og personer, der er knyttet til ham
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215, stk. 2,
   under henvisning til Rådets fælles holdning 2000/599/FUSP af 9. oktober 2000 om støtte til det demokratiske styre i Forbundsrepublikken Jugoslavien og om omgående ophævelse af visse restriktive foranstaltninger (1) og Rådets fælles holdning 2000/696/FUSP af 10. november 2000 om opretholdelse af særlige restriktive foranstaltninger rettet mod Slobodan Milosevic og personer, der er knyttet til ham (2),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Kommissionen, og
   ud fra følgende betragtninger:
   
               (1)
            
            
               Rådets forordning (EF) nr. 2488/2000 af 10. november 2000 om fortsat indefrysning af midler i forbindelse med Slobodan Milosevic og personer, der er knyttet til ham (3) bekræftede visse restriktive foranstaltninger i overensstemmelse med fælles holdning 2000/599/FUSP og 2000/696/FUSP.
            
         
               (2)
            
            
               Det er hensigtsmæssigt at tilpasse forordning (EF) nr. 2488/2000 til den seneste udvikling inden for sanktionspraksis, på den ene side for så vidt angår fastlæggelse af ansvarlige myndigheder og på den anden side for så vidt angår artiklen om Unionens kompetence.
            
         
               (3)
            
            
               Forordning (EF) nr. 2488/2000 bør ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EF) nr. 2488/2000 foretages følgende ændringer:
   
               1)
            
            
               Artikel 2, stk. 2, affattes således:
               »2.   Enhver oplysning om, at bestemmelserne i denne forordning omgås eller er blevet omgået, skal indberettes til de kompetente myndigheder, jf. webstederne i bilag II, og/eller til Kommissionen.«
            
         
               2)
            
            
               Artikel 3 affattes således:
               »Artikel 3
               1.   Med forbehold af gældende regler vedrørende indberetning, fortrolighed og tavshedspligt skal fysiske og juridiske personer, enheder og organer:
               
                           a)
                        
                        
                           øjeblikkeligt videregive oplysninger, der kan fremme overholdelsen af denne forordning, herunder oplysninger om konti og beløb, som er indefrosset i medfør af artikel 1, til de kompetente myndigheder i medlemsstaterne, jf. webstederne i bilag II, for det land, hvor de pågældende er bosat eller etableret, og direkte eller via den kompetente myndighed, jf. webstederne i bilag II, fremsende oplysningerne til Kommissionen og
                        
                     
                           b)
                        
                        
                           samarbejde med denne kompetente myndighed om kontrollen af disse oplysninger.
                        
                     2.   Eventuelle yderligere oplysninger, som Kommissionen modtager direkte, stilles til rådighed for den berørte medlemsstat.
               3.   Oplysninger, som gives eller modtages i henhold til denne artikel, må kun anvendes til de formål, hvortil de er givet eller modtaget.«
            
         
               3)
            
            
               Artikel 4, stk. 2 og 3, affattes således:
               »2.   Kommissionen bemyndiges til:
               
                           a)
                        
                        
                           at ændre bilag I under hensyn til afgørelser om gennemførelse af fælles holdning 2000/696/FUSP
                        
                     
                           b)
                        
                        
                           undtagelsesvis at indrømme undtagelser fra artikel 1, navnlig til rent humanitære formål
                        
                     
                           c)
                        
                        
                           at ændre bilag II på grundlag af oplysninger fra medlemsstaterne.
                        
                     3.   Enhver anmodning fra en person om en undtagelse som omhandlet i stk. 2, litra b), eller om en ændring af bilag I fremsættes gennem de kompetente myndigheder, jf. webstederne i bilag II.
               Medlemsstatens kompetente myndigheder efterprøver i videst mulige omfang oplysningerne fra de personer, som fremsætter anmodningen.«
            
         
               4)
            
            
               Følgende artikel indsættes:
               »Artikel 8a
               1.   Medlemsstaterne udpeger de i artikel 2, 3 og 4 omtalte kompetente myndigheder og angiver dem på de websteder, der er opført i bilag II. Medlemsstaterne underretter Kommissionen om enhver ændring af adresserne på deres websteder, som er anført i bilag II, inden sådanne ændringer får virkning.
               2.   Medlemsstaterne meddeler senest den 15. juli 2010 Kommissionen, hvem der er deres kompetente myndigheder, herunder kontaktoplysningerne for disse kompetente myndigheder, og underretter den straks om eventuelle senere ændringer.«
            
         
               5)
            
            
               Artikel 10 affattes således:
               »Artikel 10
               Denne forordning finder anvendelse:
               
                           a)
                        
                        
                           inden for Unionens område, herunder dets luftrum
                        
                     
                           b)
                        
                        
                           om bord på fly og skibe under en medlemsstats jurisdiktion
                        
                     
                           c)
                        
                        
                           på alle personer inden for eller uden for Unionens område, som er statsborgere i en medlemsstat
                        
                     
                           d)
                        
                        
                           på alle juridiske personer, enheder eller organer, der er oprettet eller stiftet i henhold til en medlemsstats lovgivning
                        
                     
                           e)
                        
                        
                           på alle juridiske personer, enheder eller organer for så vidt angår forretningsvirksomhed, der helt eller delvis foregår inden for Unionen.«
                        
                     
         
               6)
            
            
               Bilag II erstattes af teksten i bilaget til nærværende forordning.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 24. juni 2010.
      
         
            På Rådets vegne
         
         J. BLANCO LÓPEZ
         
            Formand
         
      
   
   
      (1)  EFT L 261 af 14.10.2000, s. 1.
   
      (2)  EFT L 287 af 14.11.2000, s. 1.
   
      (3)  EFT L 287 af 14.11.2000, s. 19.
   
      BILAG
      
         
            »BILAG II
            
               Websteder med oplysning om de kompetente myndigheder, jf. artikel 2, 3 og 4, og adresser til brug ved meddelelser og anmodninger til Europa-Kommissionen
            
            
                         
                     
                     
                        BELGIEN
                        http://www.diplomatie.be/eusanctions
                     
                  
                         
                     
                     
                        BULGARIEN
                        http://www.mfa.government.bg
                     
                  
                         
                     
                     
                        DEN TJEKKISKE REPUBLIK
                        http://www.mfcr.cz/mezinarodnisankce
                     
                  
                         
                     
                     
                        DANMARK
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        TYSKLAND
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        ESTLAND
                        http://www.vm.ee/est/kat_622/
                     
                  
                         
                     
                     
                        IRLAND
                        http://www.dfa.ie/home/index.aspx?id=28519
                     
                  
                         
                     
                     
                        GRÆKENLAND
                        http://www.mfa.gr/www.mfa.gr/en-US/Policy/Multilateral+Diplomacy/Global+Issues/International+Sanctions/
                     
                  
                         
                     
                     
                        SPANIEN
                        http://www.maec.es/es/MenuPpal/Asuntos/SancionesInternacionales/Paginas
                     
                  
                         
                     
                     
                        FRANKRIG
                        http://www.diplomatie.gouv.fr/autorites-sanctions/
                     
                  
                         
                     
                     
                        ITALIEN
                        http://www.esteri.it/UE/deroghe.html
                     
                  
                         
                     
                     
                        CYPERN
                        http://www.mfa.gov.cy/sanctions
                     
                  
                         
                     
                     
                        LETLAND
                        http://www.mfa.gov.lv/en/security/4539
                     
                  
                         
                     
                     
                        LITAUEN
                        http://www.urm.lt/sanctions
                     
                  
                         
                     
                     
                        LUXEMBOURG
                        http://www.mae.lu/sanctions
                     
                  
                         
                     
                     
                        UNGARN
                        http://www.kulugyminiszterium.hu/kum/hu/bal/Kulpolitikank/nemzetkozi_szankciok/felelos_illetekes_hatosagok.htm
                     
                  
                         
                     
                     
                        MALTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        NEDERLANDENE
                        http://www.minbuza.nl/nl/Onderwerpen/Internationale_rechtsorde/Internationale_Sancties/Bevoegde_instanties_algemeen
                     
                  
                         
                     
                     
                        ØSTRIG
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        POLEN
                        http://www.msz.gov.pl
                     
                  
                         
                     
                     
                        PORTUGAL
                        http://www.mne.gov.pt/mne/pt/AutMedidasRestritivas.htm
                     
                  
                         
                     
                     
                        RUMÆNIEN
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SLOVENIEN
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SLOVAKIET
                        http://www.foreign.gov.sk
                     
                  
                         
                     
                     
                        FINLAND
                        http://formin.finland.fi/kvyhteistyo/pakotteet
                     
                  
                         
                     
                     
                        SVERIGE
                        http://www.ud.se/sanktioner
                     
                  
                         
                     
                     
                        DET FORENEDE KONGERIGE
                        http://www.fco.gov.uk/en/about-us/what-we-do/services-we-deliver/business-services/export-controls-sanctions/
                     
                  
               Meddelelser til Europa-Kommissionen sendes til følgende adresse:
            
            
                        Europa-Kommissionen
                     
                  
                        Generaldirektoratet for Eksterne Forbindelser
                     
                  
                        Direktorat A. Kriseplatform og Politikkoordinering inden for FUSP
                     
                  
                        Kontor A2. Kriseberedskab og Fredsopbygning
                     
                  
                        CHAR 12/106
                     
                  
                        B-1049 Bruxelles BELGIEN
                     
                  
                        E-mail: relex-sanctions@ec.europa.eu
                     
                  
                        Tlf. (32 2) 295 55 85
                     
                  
                        Fax (32 2) 299 08 73«